devā́nāṃ tvā pátnīrdevī́rviśvádevyāvatīḥ pr̥thivyā́ḥ sadhásthe aṅgirasváddadhatūkha íti devā́nāṃ haitāmágre pátnīrdevī́rviśvádevyāvatīḥ pr̥thivyā́ḥ sadhásthe 'ṅgirasváddadhustā́bhirevaìnāmetáddadhāti tā́ ha tā óṣadhaya evaúṣadhayo vaí devā́nām pátnya óṣadhibhirhī̀daṃ sárvaṃ hitamóṣadhibhirevaìnāmetáddadhātyátha viśvájyotiṣó 'vadadhāti tūṣṇī́mevā́tha pácanamavadhā́yābhī̀nddhe